allu arjun proves his stamina with naa peru surya
వామ్మో.. అల్లు అర్జున్ సినిమా అన్ని కోట్లకా..!
ఒకవైపు భారీ సినిమాలు బోల్తా కొడుతున్నా.. స్టార్ హీరోల సినిమాలకు స్టన్నింగ్ నంబర్లు వినిపించడం అయితే ఆగడం లేదు.
TNN | Updated:
Jan 18, 2018, 10:48AM IST
ఒకవైపు భారీ సినిమాలు బోల్తా కొడుతున్నా.. స్టార్ హీరోల సినిమాలకు స్టన్నింగ్ నంబర్లు వినిపించడం అయితే ఆగడం లేదు. సంక్రాంతి సినిమాల సందడి తగ్గుముఖం పడుతున్న నేపథ్యంలో తదుపరి సినిమాల విశేషాలు తెరపైకి వస్తున్నాయి. ఈ నేపథ్యంలో అల్లు అర్జున్ తదుపరి సినిమా &lsquo;నా పేరు సూర్య, నా ఇల్లు ఇండియా&rsquo; శాటిలైట్ రైట్స్ గురించి సంచలన నంబర్లే వినిపిస్తున్నాయి. ఈ సినిమాను రికార్డు స్థాయి ధరకు అమ్మారని సమాచారం.
అదెంతా.. అంటే, పాతిక కోట్ల రూపాయలు అనే మాట వినిపిస్తోంది. ఔనట.. ఈ సినిమాను టీవీలో ప్రసారం చేసుకోవడానికి ఈ రేటుకు రైట్స్ అమ్మారని సమాచారం. కేవలం తెలుగు వరకే కాదు.. రీజినల్ లాంగ్వేజెస్ పరంగా తీసుకుంటే.. ఇది అత్యంత భారీ మొత్తమే అని చెప్పాలి. కేవలం టీవీ ప్రసార హక్కులతోనే ఇంత రాబట్టుకోవడం అంటే అది అల్లు అర్జున్ స్టామినాకు నిదర్శనం అని చెప్పాలి.